CELEX: 62017TN0620
Language: da
Date: 2017-09-08 00:00:00
Title: Sag T-620/17: Sag anlagt den 8. september 2017 — Teollisuuden Voima mod Kommissionen

27.11.2017   
            
            
               DA
            
            
               Den Europæiske Unions Tidende
            
            
               C 402/43
            
         Sag anlagt den 8. september 2017 — Teollisuuden Voima mod Kommissionen
   (Sag T-620/17)
   (2017/C 402/57)
   Processprog: engelsk
   
      Parter
   
   
      Sagsøger: Teollisuuden Voima Oyj (Eurajoki, Finland) (ved solicitor M. Powell og advokaterne Y. Utzschneider, K. Struckmann og G. Forwood)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse (EU) 2017/1021 af 10. januar 2017 om statsstøtte SA.44727 2016/C (ex 2016/N), som Frankrig påtænker at yde til Areva-koncernen (1), annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
            
               1.
            
            
               Første anbringende om, at Kommissionen undlod at give en tilstrækkelig begrundelse under tilsidesættelse af artikel 296 TEUF på grund af uforholdsmæssigt mange overstregninger i den offentliggjorte version af den anfægtede afgørelse, der forhindrer sagsøgeren i at få kendskab til grundlaget for den og Domstolen i at foretage sin prøvelse.
            
         
            
               2.
            
            
               Andet anbringende om åbenbart urigtige skøn i forbindelse med genoprettelsen af Areva-koncernens langsigtede rentabilitet.
               
                           —
                        
                        
                           Sagsøgeren har i denne forbindelse henvist til Kommissionens rammebestemmelser for statsstøtte til redning og omstrukturering af kriseramte ikke-finansielle virksomheder, hvorefter omstruktureringsplanen skal genoprette virksomhedens langsigtede rentabilitet inden for en rimelig tidshorisont og på grundlag af realistiske forventninger (2).
                        
                     
         
            
               3.
            
            
               Tredje anbringende om åbenbare urigtige skøn ved bedømmelsen af de foreslåede foranstaltninger til at begrænse konkurrencefordrejningen på det marked, hvor Aerva-koncernen primært vil være aktiv efter omstruktureringen.
            
         
            
               4.
            
            
               Fjerde anbringende om et åbenbart urigtigt skøn ved at gøre godkendelsen af statsstøtten betinget af uhensigtsmæssige og utilstrækkelige betingelser.
            
         
            
               5.
            
            
               Femte anbringende om en åbenbar fejl ved at erklære statsstøtten forenelig med det indre marked i betragtning af, at den foreslåede omstruktureringsplan ikke giver tilstrækkelige garantier for, at Areva vil være i stand til at gennemføre OL3-projektet rettidigt, hvilket strider mod visse andre af EU-traktatens mål, hvilket der burde være blevet taget hensyn til ved undersøgelsen af støttens forenelighed.
            
         
      (1)  EUT 2017, L 155, s. 23.
   
      (2)  EUT 2014, C 249, s. 1, punkt 47.